سولومون بن سيمسون كان فى وورمس وقت المدابح دى و وصفها بإسلوب بليغ مؤثر. بدأ سيمسون الموضوع بقوله: ""دلوقتى انا حا احكى عن تطورات الاضطهاد اللى حصل لليهود اللى اتقتلو فى سبيل ربنا"".

اتولد يعقوب حنا فى ملوى فى المنيا فى صعيد مصر سنة 1745 و امه كان اسمها ماريه غزال. يعقوب حنا كان ناظر دايرة إقليم اسيوط تحت رياسة الامير المصرلى سليمان بك فى عصر الاحتلال العثمانى لمصر. اتعلم الفروسيه و فنون القتال على ايد صحابه المماليك المصرليه و كون نظام بوليسى لحسابه الخاص . فى معركة المنشيه جنب اسيوط (1786) ما بين الاتراك و المصرليه انضم لصف مراد بك ضد الاتراك و قدر يغلب عسكر حسن باشا الجزايرلى قبطان البحر التركى اللى اتعقبوا ابراهيم بك و مراد بك فى الصعيد الوسطانى.

هامبورج (ألمانى: Hamburg)‏ هى تانى اكبر مدينه فى المانيا بعد بيرلين و سابع اكبر مدينه فى الاتحاد الاوروپى. ساكن فى المدينه حوالى 1.8 مليون واحد، المينا بتاع هامبورج بيعتبر تانى اكبر مينا فى اوروپا (بعد المينا بتاع روتردام، هولاندا) و تاسع اكبر مينا فى العالم كله. هامبورح بتعتبر واحده من الستاشر ولايه اللى بيكونو سوا الاتحاد الفيدرالى الالمانى. هامبورج مبنيه على ضفاف نهر إلبه Elbe و بينها و بين بحر الشمال 180 كم.

vc. هو دومين اعلى مستوى بتاع سانت فنسينت و الجرينادينز (ccTLD) فى التسلسل الهرمى لنظام اسم المجال للإنترنت هو عبارة عن الجزء الاخير من اسم المجال او الحروف اللى بعد اخر نقطة فى الاسم

قصة مصوره او كوميكس عباره عن فن تصويرى, غالبا ما يتكون من مجموعه صور تحكى احداث متتابعة تكون قصه و يكون نص الكلام ما بين الشخصيات فى رسم ضمن دائرة.

ابرهيم عيسى صحفى مصرى اتولد فى نوفمبر 1965، مؤسس جرنال الدستور , كاتب مجموعة كبيرة من الكتب و بيكتب فى عمود مخصوص كل يوم فى جرنال الدستور. مشهور انه بيتريق وبيسخر من الاوضاع السياسية فى مصر او فى العالم عموما.كان رئيس تحرير الجرنال لحد 5 اكتوبر 2010 لما مالك الجرنال الجديد السيد البدوى رئيس حزب الوفد الجديد اقاله بدون قول اسباب و كانت مفاجأةعملت ازمة فى الوسط الصحفى و حصل اعتصام من الصحفيين فى الجرنال و المعارضه بتقول ان كل دى خطة من الحكومة المصرية عشان يسكتوا المعارضة و يقضوا على جرنال الدستور اللى ليها شعبية كبيرة.فى كلام ان سبب اقالة عيسى انه كان مصمم انه ينشر مقالة كتبها الدكتور محمد البرادعى بيتكلم فيها عن حرب اكتوبر و اللى البلد فيه دلوقتى و اصرار السيد البدوى انها متنتشرش،بس فى كلام ان الموضوع كله متجهز من جهات عشان يدمروا جرنال الدستور.

القلب (نطق مصرى : ئلب) هو عباره عن عضو عضلى تبع الجهاز الدورى وظيفته ضخ الدم الاوعيه الدمويه بتاعة الحياوانات الفقاريه و منها الانسان.العلم اللى بيدرس القلب اسمه علم الكارديولوجيا من كارديا (καρδιά) باليونانى اللى معناها قلب. القلب بتاع الانسان حجمه صغير بالنسبه للمجهود الكبير اللى بيقوم بيه و تقريبا بيبقا قد قبضة الايد المضمومه ووزنه بيتراوح ما بين 250 و 300 جرام فى الستات و ما بين 300 و 350 جرام فى الرجاله. القلب بيدق من 60 - 90 دقه فى الدقيقيه و فى فترة حياة الانسان كلها بيدق القلب 2.5 بيليون دقه.

ابو بكر بن عبد الله بن أيبك الدواداري : كنز الدرر وجامع الغرر ( 9 اجزاء)، مصادر تأريخ مصر الاسلامية ،المعهد الألماني للآثار الاسلامية، القاهرة 1971.